**Ministru kabineta rīkojuma projekta**

 **„Par valsts aģentūras „Latvijas Nacionālais akreditācijas birojs” 2021.gada budžeta apstiprināšanu”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Publisko aģentūru likuma 13. panta trešā daļa;Likuma par budžetu un finanšu vadību 41. panta 1.1 daļa;Likuma “Par atbilstības novērtēšanu” 14. panta pirmā un trešā daļa |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2018. gada 1. marta nacionālās akreditācijas institūcijas funkcijas, kas noteiktas likumā "Par atbilstības novērtēšanu", kā arī citos normatīvajos aktos pilda valsts aģentūra "Latvijas Nacionālais akreditācijas birojs" (turpmāk - Aģentūra).Aģentūra ir Ekonomikas ekonomikas ministra pārraudzībā esoša iestāde, kas pilda likuma “Par atbilstības novērtēšanu” 14. panta pirmajā daļā noteiktās nacionālās akreditācijas institūcijas funkcijas un tiek finansēta, ievērojot šī panta trešajā daļā noteikto kārtību, proti, no valsts budžeta līdzfinansējuma un pašu ieņēmumiem par sniegtajiem pakalpojumiem. Aģentūra savus pakalpojumus atbilstības novērtēšanas institūcijām sniedz saskaņā ar Ministru kabineta 2018. gada 27. februāra noteikumiem Nr. 114 “Valsts aģentūras "Latvijas Nacionālais akreditācijas birojs" maksas pakalpojumu cenrādis”.Aģentūras 2020. gada budžets tika apstiprināts ar Ministru kabineta 2019. gada 26. novembra rīkojumu Nr. 603 “Par valsts aģentūras “Latvijas Nacionālais akreditācijas birojs” 2020. gada budžeta apstiprināšanu, ar kuru ir apstiprināti Aģentūras 2020. gada budžeta ieņēmumi 718 125 *euro* apmērā un izdevumi 939 125 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu, ieņēmumus no ārvalstu finanšu palīdzības, kā arī ārvalstu finanšu palīdzības naudas līdzekļu atlikumu uz 2020. gada 1. janvāri 221 000 euro apmērā) atbilstoši rīkojuma pielikumam.Saskaņā ar Likuma par budžetu un finanšu vadību 41. panta 1.1 daļu Ekonomikas ministrija ir sagatavojusi apstiprināšanai Rīkojuma projektu “Par valsts aģentūras “Latvijas Nacionālais akreditācijas birojs” 2021. gada budžeta apstiprināšanu”.Rīkojuma projekts paredz, ka Aģentūras 2021. gada budžeta ieņēmumus veido ieņēmumi no maksas pakalpojumiem par akreditācijas pakalpojumu sniegšanu un citi pašu ieņēmumi, kā arī valsts budžeta transferts, kas 2021 .gadā veidos 24 560 *euro,* kas paredzēts komandējumu un atlīdzību segšanai, lai nodrošinātu likuma “Par atbilstības novērtēšanu” 14. panta 1. punkta ceturtajā un piektajā apakšpunktā minēto funkciju izpildi.Ministru kabineta rīkojuma projekts paredz, ka saskaņā ar Likuma par budžetu un finanšu vadību 41. panta 1.1 daļu jāapstiprina Aģentūras 2021. gada budžeta ieņēmumus par laika periodu no 2021. gada 1. janvāra līdz 2021. gada 31. decembrim 796 460 *euro* apmērā un izdevumus 896 460 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2021. gada 1. janvāri 100 000 *euro* apmērā) atbilstoši pielikumam.Saskaņā ar 2008. gada 9. jūlija Eiropas Parlamenta un Padomes Regulu Nr. 765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 akreditācijas institūcija ieņēmumu pārpalikumus var izmantot tikai tādiem ieguldījumiem, kas tālāk attīstītu valsts akreditācijas struktūru darbību, līdz ar to iepriekš minētais naudas līdzekļu atlikums Aģentūras kontā uz 31.12.2020. novirzīts 2021. gada Aģentūras izdevumu finansēšanai. Salīdzinājumā ar 2020. gada 19. maijā Ministru kabinetā apstiprināto "Valsts aģentūras "Latvijas Nacionālais akreditācijas birojs" vidēja termiņa darbības stratēģija 2020.-2022. gadam" (turpmāk – Stratēģija) Ministru kabineta rīkojuma projektā paredzēts, ka izdevumi par precēm un pakalpojumiem būs par 61,900 euro lielāki. Šāda situācija izveidojusies, jo sagatavojot Stratēģiju vēl pirmšķietami nebija zināmas izmaksas, kas ir saistītas ar Aģentūras pārcelšanos uz jaunām darba telpām, kā arī izmaksas mūsdienīgas darba vietas iekārtošanai (kosmētiskais remonts, mēbeļu, apgaismojuma, nepieciešamās biroja tehnikas iegāde u.tml.). Kā arī šobrīd budžetā jau ir skaidrāk apzinātas darbinieku nepieciešamās apmācības kvalifikācijas un zināšanu celšanai, lai nodrošinātu kvalitatīvu starptautiska līmeņa akreditācijas pakalpojumu sniegšanu, nodrošinot mūsu uzņēmējiem iespēju akreditācijas procesa ietvaros celt konkurētspēju un produktivitāti.Vienlaikus norādām, ka Aģentūrai ir būtiski nodrošināt finanšu līdzekļu racionālu izlietošanu atbilstoši uzticētajam valsts pārvalde uzdevumam, un tai ir stratēģiski svarīgi veidot vismaz 3 mēnešu uzkrājumu, lai brīdī, kad kādā nozarē vai valstī kopumā iestājas krīze, Aģentūra spēj saglabāt zināšanu kapitālu tādā pašā līmenī, kā tas ir bijis pirms krīzes laikā, un neskatoties un krīzes apstākļiem, sniegt starptautiski atzītu akreditācijas pakalpojumu, neradot vēl lielākas krīzes sekas uzņēmējiem, kas spēj pārvarēt krīzes radītās problēmas. Kā piemēram COVID-19 radītās krīzes, kad vairākiem Aģentūras klientiem līdz ar krīzes radīto finanšu plūsmas samazinājumu nācās Aģentūrai lūgt iespēju veikt dalītos maksājumus. Ja Aģentūrai nebūtu pieejamas finanšu uzkrājuma rezerves, tā nevarētu sniegt nepieciešamo atbalstu uzņēmējiem, nāktos samazināt darba vietas un akreditējamās jomas, kurās Aģentūra sniedz un uztur starptautiski atzītus akreditācijas pakalpojumus, kopumā 9 jomas. Ja kaut vienā no jomām Aģentūra, finanšu un cilvēkresursu dēļ nespētu nodrošināt pakalpojumu sniegšanu, pakalpojums netiktu nodrošināts nevienam uzņēmumam, kas šajā jomā darbojas, un lielai daļai no uzņēmumiem nāktos savu darbību pārtraukt. Ņemot vērā iepriekš minēto scenāriju, krīzes radītās sekas būtu vēl lielākas, nekā šobrīd, kad uzņēmējiem ir iespēja ar valsts atbalstu tās pārvarēt. |
|  3. | Projekta izstrādē iesaistītās institūcijas un publiskas personas kapitālsabiedrības | Aģentūra un Ekonomikas ministrija |
|  4. | Cita informācija | 2020. gada 19. maijā ar Protokollēmumu Nr. 34 2.§ Ministru kabinetā apstiprināta "Valsts aģentūras "Latvijas Nacionālais akreditācijas birojs" vidēja termiņa darbības stratēģija 2020. - 2022. gadam" |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikāciju aktivitātes** |
| Tiesību akts nemaina esošo regulējumu, kā arī neparedz ieviest jaunas politiskās iniciatīvas, bet skar budžeta apstiprināšanu institūcijai tās deleģēto funkciju veikšanai. Līdz ar to sabiedrības līdzdalība un komunikāciju aktivitātes nav attiecināma. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Ekonomikas ministrija un Aģentūra |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  3. |  Cita informācija | Nav |

ekonomikas ministrs J.Vitenbergs

Vīza:

Valsts sekretārs E.Valantis

Stiebre, 67013019

Anda.Stiebre@em.gov.lv